Sadəcə, məni bir şey maraqlandırır. Bu günlərdə çox gözəl bir qərar oxudum ki, Azərbaycanda ailə həkimi olmaq üçün Səhiyyə Nazirliyi tərəfindən 4 min ştat verilib. Burada 125 deputatıq. Eyni zamanda, bizim heç birimizin vəkilimiz yoxdur. Bütün dünyada insanlar özünə vəkil tutur və bir hadisə olan kimi müqavilə bağlayır, vəkil onun işinə çıxır. Yəni vəkillik institutunu gücləndirmək istəyiriksə, yaxşı olar ki, insanların hamısı özünə bir vəkil tutsunlar. Gərək elə işi düşəndə, dara düşəndə axtarsınlar? Demək istəyirdim ki, vəkillik institutu bizdə getdikcə güclənir, inkişaf edir. Sadəcə olaraq, biz vəkillərdən istifadə edə bilmirik. Diqqətinizə görə sağ olun.